b'\n_START_ARTICLE_\nKlivlando Kult\xc5\xabr\xc5\xb3 sodas\n_START_PARAGRAPH_\nKlivlando Kult\xc5\xabr\xc5\xb3 sodas \xe2\x80\x93 visuomenei laisvai prienamas parkas JAV mieste Klivlande (Ohajo valstija). Jame miesto imigrantai \xc4\xafreng\xc4\x97 nacionalines kult\xc5\xabras atspindin\xc4\x8dius dvide\xc5\xa1imt septynis sodus.\n_START_SECTION_\nLietuvi\xc5\xb3 sodelis\n_START_PARAGRAPH_\nLietuvi\xc5\xa1ko sodelis projekt\xc4\x85 Kaune paruo\xc5\xa1\xc4\x97 architektas Vladimiras Dubeneckis, Klivlende j\xc4\xaf reik\xc4\x97jo kiek koreguoti ir pritaikyti prie vietinio reljefo. Sodelis suskirstytas \xc4\xaf tris zonas, kuri\xc5\xb3 kiekviena tur\xc4\x97jo atspind\xc4\x97ti tautos keli\xc4\x85 am\xc5\xbei\xc5\xb3 b\xc4\x97gyje: Lietuvos did\xc5\xbei\xc4\x85j\xc4\x85 kunigaik\xc5\xa1tyst\xc4\x99, Kov\xc4\x85 d\xc4\x97l i\xc5\xa1sivadavimo, Nepriklausomyb\xc4\x99 atgavusi\xc4\x85 Lietuvos respublik\xc4\x85._NEWLINE_Parinktas sklypas yra arfos formos, auk\xc5\xa1\xc4\x8diausiame jo ta\xc5\xa1ke \xc4\xafrengtas Kunigaik\xc5\xa1tien\xc4\x97s Birut\xc4\x97s fontanas. 1936 m. spalio 11 d. Lietuvos nepaprastasis pasiuntinys ir \xc4\xafgaliotasis ministras Bronius Balutis bei Klivlendo meras Raimondas T. Mileris atideng\xc4\x97 pirm\xc4\x85j\xc4\x85 skulpt\xc5\xabr\xc4\x85 \xe2\x80\x93 Jono Basanavi\xc4\x8diaus biust\xc4\x85. Po dviej\xc5\xb3 met\xc5\xb3 atsirado Vinco Kudirkos, o 1961 m. \xe2\x80\x93 ir Maironio biustai. Vis\xc5\xb3 \xc5\xa1i\xc5\xb3 skulpt\xc5\xabr\xc5\xb3 (originalai stovi Karo istorijos muziejaus sodelyje Kaune, o Klivlende \xc4\xafkurdintos kopijos) autorius buvo Juozas Zikaras, med\xc5\xbeius ir kr\xc5\xabmus sodino klivlendie\xc4\x8diai lietuviai. Sklyp\xc4\x85 papuo\xc5\xa1\xc4\x97 ir akmeniniai Gediminai\xc4\x8di\xc5\xb3 stulpai._NEWLINE_Klivlendo Kult\xc5\xabr\xc5\xb3 sodas saugomas valstyb\xc4\x97s ir yra \xc4\xaftrauktas \xc4\xaf JAV Nacionalin\xc4\xaf istorini\xc5\xb3 viet\xc5\xb3 rejestr\xc4\x85.'